Zápisnica

Prítomní: Mgr. Veronika Vandrášeková, František Lošonský, Ing. Róbert Kalmár

## Otvorenie

Zasadnutie komisie otvorila predsedníčka komisie Mgr. Veronika Vandrašeková.

## Stav a obsahová úplnosť odovzdaných Oznámení funkcií, zamestnaní, činností a majetkových pomerov za rok 2024 (ďalej len „Oznámení za rok 2024“) a ich príloh od verejných funkcionárov podľa ústavného zákona.

Komisia konštatuje, že všetky „Oznámenia za rok 2024“ predložené verejnými funkcionármi boli riadne vyplnené a obsahovali všetky predpísané náležitosti vrátane príloh. Zistenia potvrdili súlad s ústavným zákonom, pričom neboli odhalené závažné nedostatky v obsahu.

Komisia bola taktiež informovaná:

* Mgr. Vandrášekovou o tom, že svoje „Oznámenie za rok 2024“ predloží po podaní daňového priznania k dani z príjmu, pričom finálny termín je stanovený na 30. jún 2025,
* p. Jenčík listom oznámil, že svoje podanie doplní o príslušné sumy príjmov po podaní daňového priznania, taktiež v rovnakom termíne, najneskôr do 30. júna 2025,
* Ing. Kalmár doplní povinnú prílohu k Oznámeniu za rok 2024, taktiež do 30.06.2025.

## Stanovenie rozsahu a spracovanie podkladov na zverejnenie informácii na webovom sídle mestskej časti z odovzdaných Oznámení za rok 2024 od verejných funkcionárov v súlade s ustanoveniami zákona č. 211/2000 Z. z. o slobodnom prístupe k informáciám v znení noviel.

Komisia, v súlade s článkom 7 odsekmi 8 až 10 ústavného zákona a ustanoveniami zákona o slobodnom prístupe k informáciám, splní svoju zákonnú povinnosť zverejnením informácií z prijatých „Oznámení“ na webovom sídle mestskej časti Bratislava-Rusovce.

Na tomto webovom sídle komisia sprístupní nasledujúce údaje z oznámení verejných funkcionárov:

* Titul, meno a priezvisko
* Oznámenie za daný rok
* Zastávaná verejná funkcia
* Zamestnanie
* Podnikateľská činnosť
* Iné zastávané funkcie
* Príjmy plynúce z výkonu funkcie verejného funkcionára
* Ostatné príjmy
* Potvrdenie splnenia podmienky nezlučiteľnosti funkcií
* Majetkové pomery funkcionára: hnuteľný a nehnuteľný majetok, vlastníctvo majetkového práva alebo inej majetkovej hodnoty, záväzky, užívanie hnuteľného alebo nehnuteľného majetku inej fyzickej alebo právnickej osoby, prijaté dary alebo iné výhody.

## Úschova a archivácia odovzdaných Oznámení za rok 2024.

Na účely skenovania, uloženia a archivácie boli všetky podania a ich prílohy odovzdané tajomníčke komisie. Dokumenty budú bezpečne uložené v trezore, ktorý sa nachádza v priestoroch miestneho úradu.

## Aktualizácia Rokovacieho poriadku komisie (zákon o ochrane osobných údajov a nariadením GDPR).

Z dôvodu aktualizácie Rokovacieho poriadku komisie bolo nutné zabezpečiť jeho plný súlad s platným zákonom o ochrane osobných údajov a európskym nariadením GDPR. V tejto súvislosti členovia a tajomníčka komisie opätovne potvrdili svoj záväzok k ochrane dát podpisom Čestného vyhlásenia o zachovávaní mlčanlivosti o osobných údajoch.

## Rôzne.

## Záver.

Rokovanie komisie bolo ukončené o 9:00 hod.

V Bratislave-Rusovciach, 26.05.2025 Mgr. Veronika Vandrašeková

 predsedníčka komisie

Zapísala: Jana Hlušeková v. r.